इस बारिश से शहर के पॉश इलाकों में शुमार कोरमंगला सर्वाधिक प्रभावित हुआ है। इस इलाके में कई पेड़ सड़क पर गिर गए हैं। बारिश के बाद बीबीएमपी के अधिकारी हरकत में आ गए हैं और सड़क पर धराशायी होकर गिरे पेड़ों को हटाने का कार्य शुरु कर दिया गया है। इलाके की कई सड़कों पर 5 फिट तक पानी बह रहा है। स्थानीय लोगों का कहना है बारिश से प्रभावित लोगों द्वारा शिकायत मिलने के बावजूद बीबीएमपी के अधिकारियों को प्रभावित क्षेत्रों तक पहुंचने में चार घंटे से अधिक का समय लग गया। हालांकि बीबीएमपी अधिकारियों का कहना है कि वह लगातार राहत कार्यों में जुटे हुए हैं।